Le mehleng ea kajeno entse ele boba ba loeang haholo. Ha o ea chemistry, o fumana basali hofeta banna! 10 Batsadi le bone ba na le taolo e ba e neilweng ke Modimo. Baebele e gakolola jaana: “Borre, lo se ka lwa tshwenya bana ba lona, mme tswelelang lo ba godisetsa mo kotlhaong le mo taolong ya mogopolo ya ga Jehofa.” (Baefeso 6:4) Mo Baebeleng, lefoko “kotlhao” le ka kaya “go godisa, go thapisa le go laya.” Bana ba tlhoka kotlhao; ba gola sentle fa ba beelwa ditaelo, dikiletso le dithibelo tse di tlhamaletseng. Baebele e amanya kotlhao kana tao e e ntseng jalo le lorato. (Diane 13:24) Ka gone, le ka motlha “thupa ya kotlhao” ga ya tshwanela go nna ka tsela ya go sotla—mo maikutlong kana mo mmeleng. * (Diane 22:15; 29:15) Fa batsadi ba otlhaya bana ka tsela e e makgwakgwa kana e e setlhogo ba sa ba bontshe lorato, ba a bo ba sa dirise taolo ya bone ya botsadi sentle mme seo se ka sulafatsa maikutlo a bana. (Bakolosa 3:21) Ka fa letlhakoreng le lengwe, fa bana ba otlhaiwa sentle ka tekatekano, seo se ba lemotsha gore batsadi ba bone ba a ba rata e bile ba amegile ka ga gore ba fetoga batho ba mofuta ofe.